তথ্যবিবরণী নম্বর : ১৬৯

**সাংবাদিক মিজানুর রহমান খানের মৃত্যুতে মন্ত্রী, প্রতিমন্ত্রী ও উপমন্ত্রীর শোক**

ঢাকা, ২৭ পৌষ (১১ জানুয়ারি) :

জ্যেষ্ঠ সাংবাদিক ও দৈনিক প্রথম আলোর যুগ্ম সম্পাদক মিজানুর রহমান খানের মৃত্যুতে গভীর শোক ও দুঃখ প্রকাশ করেছেন মৎস্য ও প্রাণিসম্পদ মন্ত্রী শ ম রেজাউল করিম, পানি সম্পদ প্রতিমন্ত্রী কর্নেল (অব.) জাহিদ ফারুক ও পানি সম্পদ উপমন্ত্রী এ কে এম এনামুল হক শামীম।

মন্ত্রী, প্রতিমন্ত্রী ও উপমন্ত্রী আজ পৃথক শোকবার্তায় প্রয়াত মিজানুর রহমান খানের বিদেহী আত্মার মাগফিরাত কামনা করেন এবং তাঁর শোকসন্তপ্ত পরিবারের প্রতি গভীর সমবেদনা জানান।

#

ইফতেখার/নাইচ/রফিকুল/আব্বাস/২০২১/২২২৩ ঘণ্টা

তথ্যবিবরণী নম্বর : ১৬৮

**করোনা মহামারির মধ্যেও ভারত বাংলাদেশের ব্যবসা-বাণিজ্য চলমান**

**---শিল্পমন্ত্রী**

ঢাকা, ২৭ পৌষ (১১ জানুয়ারি) :

শিল্পমন্ত্রী নূরুল মজিদ মাহমুদ হুমায়ূন বলেছেন, করোনা মহামারির মধ্যেও ভারত বাংলাদেশের ব্যবসা-বাণিজ্য কার্যক্রম চলমান থাকায় দুই দেশ অর্থনীতি সচল রাখতে সক্ষম হয়েছে। বাংলাদেশে ব্যবসা-বাণিজ্য ও শিল্প প্রতিষ্ঠানে বিনিয়োগের জন্য সরকার সব ধরনের সহযোগিতা অব্যাহত রেখেছেন।

আজ রাজধানীর ওয়েস্টিন হোটেলে আয়োজিত ইন্ডিয়ান ইমপোর্টার্স চেম্বার অভ্‌ কমার্স অ্যান্ড ইন্ডাস্ট্রি (আইআইসিসিআই) এর আয়োজনে বাংলাদেশে নিযুক্ত ভারতীয় হাইকমিশনার বিক্রম কুমার দোরাইস্বামীকে এক সংবর্ধনা অনুষ্ঠানে প্রধান অতিথির বক্তব্যে শিল্পমন্ত্রী এসব কথা বলেন। অনুষ্ঠানে সভাপতিত্বে করেন আইআইসিসিআই বাংলাদেশ এর সিইও সুকান্ত কাশারী সুমন।

শিল্পমন্ত্রী বলেন, দু’দেশের ব্যবসা-বাণিজ্য বৃদ্ধির মাধ্যমে উভয় দেশের বন্ধুত্বপূর্ণ সম্পর্ক আরো গভীর হচ্ছে। বর্তমান সরকার ভারতের সাথে ব্যবসা-বাণিজ্যের পরিধি বাড়াতে আন্তরিকভাবে কাজ করছে।

অনুষ্ঠানে উপস্থিত ছিলেন গাজীপুর সিটি কর্পোরেশনের মেয়র অ্যাডভোকেট মোঃ জাহাঙ্গীর আলম, আইআইসিসিআই'র চেয়ারম্যান অতুল কুমার সাক্সেনার এবং আইআইসিসিআই'র ভাইস চেয়ারম্যান সৈয়দ শামীম রেজা।

#

জাহাঙ্গীর/নাইচ/রফিকুল/আব্বাস/২০২১/২২২০ ঘণ্টা

তথ্যবিবরণী নম্বর : ১৬৭

**‘বঙ্গবন্ধু ফিরে এলে তোমার স্বপ্নের বাংলায়’ শিরোনামে কলকাতায়**

**বাংলাদেশ উপ-হাইকমিশনের তথ্যচিত্র প্রকাশ**

কলকাতা, ১১ জানুয়ারি :

বঙ্গবন্ধুর স্বদেশ প্রত্যাবর্তন দিবস উপলক্ষে ‘বঙ্গবন্ধু ফিরে এলে তোমার স্বপ্নের বাংলায়’ এই শিরোনামে তথ্যচিত্র প্রকাশ করলো কলকাতাস্থ বাংলাদেশ উপ-হাইকমিশন। গতকাল বাংলাদেশ উপ-হাইকমিশন, কলকাতা প্রযোজিত ৭ মিনিট ২৮ সেকেন্ডের তথ্যচিত্রটির ওয়েব ফাইল উন্মোচন করেন উপ-হাইকমিশনার তৌফিক হাসান। এ সময় উপস্থিত ছিলেন দৈনিক সংবাদ পত্রিকার যুদ্ধকালীন প্রতিনিধি প্রখ্যাত সাংবাদিক বিকচ চৌধুরী, উপ-হাইকমিশনের কর্মকর্তাবৃন্দ এবং কলকাতার বিশিষ্ট ব্যক্তিবর্গ। ১০ জানুয়ারি জাতির পিতা বঙ্গবন্ধু শেখ মুজিবুর রহমানের ঐতিহাসিক স্বদেশ প্রত্যাবর্তন দিবস উপলক্ষে বাংলাদেশ উপ-হাইকমিশন, কলকাতা বিশেষ তথ্যচিত্রটি নির্মাণ করেছে।

১৯৭২ সালে ১০ জানুয়ারি জাতির পিতা বঙ্গবন্ধু শেখ মুজিবুর রহমান পাকিস্তানের মিয়াওয়ালী কারাগার থেকে মুক্ত হয়ে লন্ডন, অতপর দিল্লি হয়ে বাংলাদেশে ফেরার পথে কলকাতাবাসীর আবেগের জায়গা থেকে প্রখ্যাত গীতিকার আবিদুর রহমানের কথায় প্রখ্যাত সঙ্গীতজ্ঞ সুধীন দাশগুপ্তের সুরে ‘বঙ্গবন্ধু ফিরে এলে তোমার স্বপ্নের বাংলায়’ এ ঐতিহাসিক গানটি সৃষ্টি হয়। তথ্যচিত্রটিতে ‘বঙ্গবন্ধু ফিরে এলে তোমার স্বপ্নের বাংলায়’ গানের মূল শিল্পী কিংবদন্তি সন্ধ্যা মুখোপাধ্যায় ১৯৭২ সালে বঙ্গবন্ধুর স্বদেশ প্রত্যাবর্তনকে স্মরণ করে মহান নেতাকে শ্রদ্ধাঞ্জলি জানিয়েছেন। জাতির পিতা বঙ্গবন্ধু শেখ মুজিবুর রহমান পাকিস্তানের কারাগার থেকে মুক্তি পাওয়ার পর তাঁর লন্ডনে গমন, সেখানে তৎকালীন ব্রিটিশ প্রধানমন্ত্রী এডওয়ার্ড হিথের সঙ্গে সাক্ষাৎ, সংবাদ সম্মেলন, দিল্লিতে যাত্রাবিরতি, গার্ড অভ্‌ অনার ও বিভিন্ন দেশের কূটনীতিকবৃন্দ কর্তৃক বঙ্গবন্ধুকে অভিবাদন, ঢাকা অবতরণ, রেসকোর্স ময়দানে ঐতিহাসিক সমাবেশে বঙ্গবন্ধুর আবেগাপ্লুত ভাষণ, যুদ্ধবিধ্বস্ত বাংলাদেশের পুনর্গঠন ও বিভিন্ন দেশের সঙ্গে কূটনৈতিক সম্পর্ক স্থাপনে বঙ্গবন্ধুর অবিস্মরণীয় ভূমিকাসহ বিভিন্ন দুর্লভ মুহূর্ত এই তথ্যচিত্রটিতে তুলে ধরা হয়েছে।

ইতোপূর্বে বাংলাদেশ উপ-হাইকমিশন, কলকাতা জাতির পিতার জন্মশতবার্ষিকী উপলক্ষে প্রখ্যাত সুরকার অশোক ভদ্র সুরারোপিত এবং গীতিকার প্রিয় চট্টোপাধ্যায় রচিত একটি গানে কলকাতার সাতজন বিখ্যাত কণ্ঠশিল্পী যেমন: সৈকত মিত্র, অনুপম রায়, ইমন চক্রবর্তী, সোমলতা, রূপঙ্কর বাগচী, জোজো মুখার্জি এবং আকাশ সেন-এর অংশগ্রহণে ‘সোনার বাংলাদেশ’ শিরোনামে একটি মৌলিক গান নির্মাণ করে। <https://youtu.be/zU2V-f18hu8> ও <https://youtu.be/PtLicZ70-tA> এই লিংক দু’টিতে তথ্যচিত্র ও গান পাওয়া যাবে।

#

ইকবাল/রোকসানা/নাইচ/মোশারফ/আব্বাস/২০২১/২০৫৭ ঘণ্টা

তথ্যবিবরণী নম্বর : ১৬৫

**সাংবাদিক মিজানুর রহমান খানের ইন্তেকালে তথ্যমন্ত্রীর শোক**

ঢাকা, ২৭ পৌষ (১১ জানুয়ারি) :

বিশিষ্ট সাংবাদিক মিজানুর রহমান খানের ইন্তেকালে গভীর শোক ও দুঃখ প্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

আজ রাজধানীর একটি হাসপাতালে ৫৩ বছর বয়সে তার ইন্তেকালের সংবাদে শোকাহত তথ্যমন্ত্রী তাঁর শোকবার্তায় এই প্রয়াত বরেণ্য সাংবাদিকের বিদেহী আত্মার শান্তি কামনা করেন এবং শোকসন্তপ্ত পরিবারের প্রতি গভীর সমবেদনা জানান।

ড. হাছান বলেন, বর্ণাঢ্য কর্মজীবনে সাংবাদিকতার পাশাপাশি মেধাবী মিজানুর রহমান খানের রচিত গ্রন্থগুলো মানুষকে সংবিধান ও সরকার সম্পর্কে জানতে আগ্রহী করেছে। মিজানুর রহমান খান তাঁর সাবলীল, বিশ্লেষণী লেখনী ও কথনের মাঝে স্মরণীয় হয়ে থাকবেন।

উল্লেখ্য, বরিশালের বিএম কলেজ থেকে হিসাববিজ্ঞানে স্নাতক (সম্মান) ও স্নাতকোত্তর ডিগ্রি অর্জনকারী মিজানুর রহমান খান সর্বশেষ  প্রথম আলো'র যুগ্ম সম্পাদক হিসেবে দায়িত্ব পালন করছিলেন। এর আগে দৈনিক যুগান্তরের বিশেষ প্রতিনিধিসহ বিভিন্ন দায়িত্ব পালন করেছেন। 'সংবিধান ও তত্ত্বাবধায়ক সরকার বিতর্ক', '১৯৭১ : আমেরিকার গোপন দলিল' প্রভৃতি তাঁর উল্লেখযোগ্য গ্রন্থাবলীর অন্যতম ।

#

তথ্যবিবরণী নম্বর : ১৬৬

**মিজানুর রহমান খানের মৃত্যুতে তথ্য প্রতিমন্ত্রীর শোক**

ঢাকা, ২৭ পৌষ (১১ জানুয়ারি) :

বিশিষ্ট সাংবাদিক ও দৈনিক প্রথম আলোর যুগ্ম সম্পাদক মিজানুর রহমান খানের মৃত্যুতে গভীর শোক ও দুঃখ প্রকাশ করেছেন তথ্য প্রতিমন্ত্রী ডা. মোঃ মুরাদ হাসান।

এক শোক বার্তায় তিনি মরহুমের বিদেহী আত্মার মাগফেরাত কামনা করেন ও তাঁর শোক সন্তপ্ত পরিবারের সদস্যদের প্রতি আন্তরিক সমবেদনা জ্ঞাপন করেন।

প্রতিমন্ত্রী বলেন, যুক্তির সাথে আবেগের এবং বিবেকের সাথে মনুষ্যত্বের সমাহারে তাঁর লেখনী একদিকে পাঠকের মনকে নাড়া দিত অন্যদিকে আইনের শাসন প্রতিষ্ঠায় সহায়ক হতো। আইনের বিশ্লেষণ এবং প্রয়োগের মতো বিষয়গুলোকে সহজ ও সুপাঠ্য রূপে উপস্থাপনের মাধ্যমে তিনি আদৃত হয়েছেন। তাঁর শূন্যতা গণমাধ্যমে বহুদিন অনুভূত হবে।

#

আকরাম/রোকসানা/নাইচ/খালিদ/মোশারফ/আব্বাস/২০২১/২০৪৯ ঘণ্টা

তথ্যবিবরণী নম্বর : ১৬৪

**সিনিয়র সচিব হলেন মহিলা ও শিশু বিষয়ক মন্ত্রণালয়ের সচিব কাজী রওশন আক্তার**

ঢাকা, ২৭ পৌষ (১১ জানুয়ারি) :

মহিলা ও শিশু বিষয়ক মন্ত্রণালয়ের সচিব কাজী রওশন আক্তারকে সিনিয়র সচিব হিসেবে নিয়োগ দেওয়া হয়েছে। জনপ্রশাসন মন্ত্রণালয় আজ তাঁকে সিনিয়র সচিব পদে নিয়োগ দিয়ে প্রজ্ঞাপন জারি করেছে যা আগামী ১৪ জানুয়ারি থেকে কার্যকর হবে বলে প্রজ্ঞাপনে উল্লেখ করা হয়।

বাংলাদেশ সিভিল সার্ভিসের প্রশাসন ক্যাডারের ৭ম ব্যাচের (১৯৮৫) কর্মকর্তা কাজী রওশন আক্তার এর আগে ভারপ্রাপ্ত সচিব পদে নিয়োগ লাভ করে ২০১৮ সালের ২৩ ডিসেম্বর বিসিএস প্রশাসন একাডেমিতে রেক্টর হিসেবে যোগদান করেন। তিনি ২০২০ সালের ১ জানুয়ারিতে মহিলা ও শিশু বিষয়ক মন্ত্রণালয়ের সচিব হিসেবে যোগদান করেন।

#

আলমগীর/রোকসানা/নাইচ/রফিকুল/জয়নুল/২০২১/২০৫০ঘণ্টা

তথ্যবিবরণী নম্বর : ১৬৩

**বঙ্গবন্ধুর জীবনের মূল চেতনা ছিল বাংলাদেশের স্বাধীনতা**

**---কৃষিমন্ত্রী**

ঢাকা, ২৭ পৌষ (১১ জানুয়ারি) :

কৃষিমন্ত্রী ড. মোঃ আব্দুর রাজ্জাক বলেছেন, ১৯৭১ সালের ২৬ মার্চ হঠাৎ করেই আমাদের স্বাধীনতা সংগ্রাম শুরু হয়নি। তার পিছনে সুদীর্ঘ ইতিহাস ও সংগ্রাম রয়েছে। বঙ্গবন্ধু পাকিস্তান রাষ্ট্রটি হওয়ার পূর্ব থেকেই বাংলাদেশের স্বাধীনতার স্বপ্ন দেখেছিলেন। ভাষা আন্দোলন থেকে শুরু করে প্রতিটি আন্দোলন সংগ্রামের মধ্য দিয়ে তিনি স্বাধিকার অর্জনের পথে বাঙালি জাতিকে ঐক্যবদ্ধ করেছেন। তাঁর জীবনের মূল চেতনাই ছিল বাংলাদেশের স্বাধীনতা অর্জন করা অথবা স্বাধীনতার আন্দোলন সংগ্রাম করে মৃত্যুবরণ করা। এ দু’টির মাঝখানে আর কোনো উদ্দেশ্য ছিল না।

মন্ত্রী আজ ঢাকায় জাতীয় জাদুঘরের সুফিয়া কামাল মিলনায়তনে ‘বীর মুক্তিযোদ্ধা, টাঙ্গাইল মুক্তিবাহিনীর সহ-অধিনায়ক, বেসামরিক প্রধান, সাবেক সচিব ও রাষ্ট্রদূত প্রয়াত আনোয়ার উল আলম’এর স্মরণ সভায় প্রধান অতিথির বক্তৃতায় এসব কথা বলেন। বৃহত্তর ময়মনসিংহ গবেষণা ফাউন্ডেশন এবং শহিদ মুক্তিযুদ্ধ জাদুঘর টাঙ্গাইল যৌথভাবে এ অনুষ্ঠানের আয়োজন করে।

মন্ত্রী বলেন, টাঙ্গাইলের কৃতি সন্তান আনোয়ার উল আলম ছিলেন মুক্তিযুদ্ধের সফল সংগঠক। তিনি শৈশব-তরুণ বয়স থেকে শুরু করে আজীবন মানুষের কল্যাণ ও সেবায় নিয়োজিত ছিলেন। বঙ্গবন্ধু এবং মুক্তিযুদ্ধের চেতনা ও আদর্শকে নিজে ধারণ করেছেন। এবং তা প্রতিষ্ঠার জন্য কাজ করে গেছেন। দেশকে স্বাধীন করা ও দেশ গড়ার কাজে তাঁর যে অবদান রয়েছে- সেটিকে নতুন প্রজন্মের সামনে আমাদের তুলে ধরতে হবে।

প্রয়াত আনোয়ার উল আলমের বর্ণাঢ্য জীবনের নানা দিক নিয়ে আলোচনা করেন লেখক-গবেষক অধ্যাপক ড. মাহবুব সাদিক, লেখক-সাংবাদিক হারুন হাবীব, টাঙ্গাইল জেলা সমিতির সভাপতি ও সাবেক সিনিয়র সচিব মোঃ ইব্রাহীম হোসেন খান, সাধারণ সম্পাদক মঞ্জরুল আলম হীরা, ইডেন মহিলা কলেজের সাবেক অধ্যক্ষ অধ্যাপক ড. ইয়াসমিন আহমেদ, সাংস্কৃতিক ব্যক্তিত্ব ম. হামিদ, শিক্ষাবিদ তাসলিমা বেগম। সভাপতিত্ব করেন শহিদ মুক্তিযুদ্ধ জাদুঘর টাঙ্গাইলের ট্রাস্ট্রি প্রকৌশলী মোঃ মনিরুজ্জামান এবং স্বাগত বক্তব্য দেন বৃহত্তর ময়মনসিংহ গবেষণা ফাউন্ডেশনের সাধারণ সম্পাদক সাকী আনোয়ার।

#

কামরুল/রোকসানা/খালিদ/রফিকুল/আব্বাস/২০২১/২০৩০ ঘণ্টা

তথ্যবিবরণী নম্বর : ১৬২

**গ্রাহক সেবা বৃদ্ধিকল্পে সঞ্চালন ও বিতরণ ব্যবস্থার আধুনিকায়নে গৃহীত পদক্ষেপ দ্রুত বাস্তবায়ন করা প্রয়োজন**

**--বিদ্যুৎ প্রতিমন্ত্রী**

ঢাকা, ২৭ পৌষ (১১ জানুয়ারি) :

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, গ্রাহক সেবা বৃদ্ধিকল্পে সঞ্চালন ও বিতরণ ব্যবস্থার আধুনিকায়নে গৃহীত পদক্ষেপ দ্রুত বাস্তবায়ন করা প্রয়োজন। দক্ষতা বাড়ানোর কোনো বিকল্প নেই। দায়িত্ববোধের প্রতি আন্তরিক হলে সকল সমস্যাই দ্রুত সমাধান করা সম্ভব।

প্রতিমন্ত্রী আজ অনলাইনে ‘গত ১৭ নভেম্বর ২০২০ তারিখ সিলেটের কুমারগাঁও ১৩২/৩৩ কেভি গ্রিড উপকেন্দ্রে সংঘটিত অগ্নিকান্ডের বিষয়ে গঠিত তদন্ত কমিটির প্রতিবেদন’ উপস্থাপনকালে এসব কথা বলেন। তিনি বলেন, প্রতিটি গ্রিড বা বিদ্যুৎ কেন্দ্রের সাইবার সিকিউরিটি ও ফিজিক্যাল সিকিউরিটি নিশ্চিত করতে প্রদত্ত নির্দেশনা অনুসরণ করা প্রয়োজন।

১৭ নভেম্বর ২০২০ তারিখে সিলেটের কুমারগাঁও ১৩২/৩৩ কেভি গ্রিড উপকেন্দ্রে সংঘটিত অগ্নিকান্ডের বিষয়ে গঠিত তদন্ত কমিটির আহ্বায়ক বিদ্যুৎ বিভাগের অতিরিক্ত সচিব রহমত উল্লাহ্ মোঃ দস্তগীর, এনডিসি, তদন্ত প্রতিবেদন উপস্থাপন করেন। প্রতিবেদনে এককভাবে কাউকে দায়ী না করলেও ১৯৬৭ সালে স্থাপিত উপকেন্দ্রটির প্রয়োজনীয় উন্নয়ন ও আধুনিকায়ন না করা এবং কর্তৃপক্ষের সঠিক পরিকল্পনা ও যথাযথ ব্যবস্থাপনার অভাব রয়েছে বলে উল্লেখ করা হয়েছে।

দাখিলকৃত প্রতিবেদনে নিম্নোক্ত সুপারিশ করা হয়-

পিজিসিবির নিয়ন্ত্রণাধীন ১৩২/৩৩ কেভি গ্রিড উপকেন্দ্রের ইকুইপমেন্টস এর কন্ট্রোল ও প্রটেকশনের জন্য ডিসি সিস্টেম (ডিসি সোর্স ব্যাটারি, চার্জার ও ডিস্ট্রিবিউশন প্যানেল) এবং বিউবোর নিয়ন্ত্রাধীন ৩৩ কেভি বাস ও ইকুইপমেন্টস এর কন্ট্রোল ও প্রটেকশনের জন্য ডিসি সিস্টেম জরুরিভিত্তিতে সম্পূর্ণ পৃথক করা, ক্লোজ সার্কিট টেলিভিশন (সিসিটিভি) স্থাপন করা, জরুরি ভিত্তিতে গ্রাউন্ডিং সিস্টেম বৃদ্ধিপূর্বক যথাযথমানে উন্নয়ন ও সম্প্রসারণ করা, ভূগর্ভস্থ কন্ট্রোল ক্যাবলিং সিস্টেম জরুরি ভিত্তিতে সংস্কার করা, ফল্ট লেভেল নিয়ন্ত্রণের লক্ষ্যে ১৩২ কেভি ও ৩৩ কেভিতে প্যারালালে সংযুক্ত পাওয়ার ট্রান্সফরমারগুলো জরুরিভিত্তিতে পৃথক করা, পাওয়ার ট্রান্সফরমার, কারেন্ট ট্রান্সফরমার, পটেনশিয়াল ট্রান্সফরমার, সার্কিট ব্রেকার ইত্যাদি অতি গুরুত্বপূর্ণ ইকুপমেন্টসমূহ উচ্চ গুণগতমান সম্পন্ন হওয়া, তৃতীয় পক্ষের মাধ্যমে দক্ষ কারিগরি জনবল দ্বারা দেশের সকল গ্রিড উপকেন্দ্র ইন্সপেকশনের ব্যবস্থা করা, উপকেন্দ্রের সংরক্ষণ কাজগুলো যথাযথভাবে সম্পন্ন করার লক্ষ্যে তদারকি আরো জোরদার করা, উপকেন্দ্রের পরিচালন ও সংরক্ষণ কাজগুলি সুষ্ঠুভাবে সম্পন্ন করার জন্য পিজিসিবি ও বিউবো কর্তৃক পৃথকভাবে জনবল পদায়ন করা এবং প্রশিক্ষণ প্রদানের মাধ্যমে দক্ষ জনবল সৃষ্টির ব্যবস্থা করা, গ্রিড উপকেন্দ্রের গুরুত্বপূর্ণ Equipment (Transformer, CT/PT, Circuit Breaker, Isolatfors, Lighting Arresters, Battery I Battery Charger ইত্যাদি) সমূহ নিয়মিত পরীক্ষা ও সংরক্ষণের ব্যবস্থা করা এবং এসকল যন্ত্রপাতির জন্য ইতিহাস বই (History Book) সংরক্ষণ করা, জরুরিভিত্তিতে কুমারগাঁও ১৩২/৩৩কেভি গ্রিড উপকেন্দ্রের বিকল্প সোর্স তৈরি করা।

ভার্চুয়াল এই সভায় অন্যান্যের মাঝে বিদ্যুৎ সচিব মোঃ হাবিবুর রহমান, পিডিবি’র চেয়ারম্যান প্রকৌশলী বেলায়েত হোসেন, পাওয়ার সেলের মহাপরিচালক মোহাম্মদ হোসাইন ও পিজিসিবির ব্যবস্থাপনা পরিচালক গোলাম কিবরিয়া উপস্থিত ছিলেন।

#

আসলাম/রোকসানা/নাইচ/মনির/মোশারফ/জয়নুল/২০২১/২০৪০ঘণ্টা

তথ্যবিবরণী নম্বর : ১৬১

**অর্পিত সম্পত্তির অস্থায়ী ইজারার সালামির হার পুনঃনির্ধারণ বিষয়ক পরিপত্রের সংশোধন**

**লিজকৃত জমি সাব-লিজ দেয়া যাবে না**

ঢাকা, ২৭ পৌষ (১১ জানুয়ারি) :

লিজকৃত জমি সাব-লিজ দেয়া যাবে না, কিংবা জমির শ্রেণি, আকার, প্রকার কোনোরূপ পরিবর্তন করা যাবে না মর্মে অনুচ্ছেদ যুক্ত করে গত ৩ ডিসেম্বর ২০১৯ তারিখে জারিকৃত ‘অর্পিত সম্পত্তির অস্থায়ী ইজারার সালামির হার পুনঃনির্ধারণ’ বিষয়ক পরিপত্রের কতিপয় সংশোধন করে ৬ জানুয়ারি ২০২১ তারিখে আরেকটি পরিপত্র জারি করেছে ভূমি মন্ত্রণালয়।

এছাড়া ২০১৯ সালে জারিকৃত পরিপত্রে উল্লিখিত অনুচ্ছেদ-৫ প্রতিস্থাপনের কথাও বলা হয়েছে সংশোধনী পরিপত্রে। প্রতিস্থাপিত সংশোধিত অনুচ্ছেদটি হচ্ছে - ‘অস্থায়ীভাবে ইজারাকৃত প্রত্যর্পণযোগ্য অর্পিত সম্পত্তির মেরামতের ক্ষেত্রে ইজারা গ্রহীতা জেলা প্রশাসক/উপযুক্ত কর্তৃপক্ষের পূর্বানুমতিক্রমে অবকাঠামোর কোনোরূপ পরিবর্তন না করে অথবা কোনো নতুন স্থাপনা নির্মাণ না করে নিজ ব্যয়ে বর্তমান স্থাপনার প্রয়োজনীয় মেরামত কাজ করতে পারবেন। তবে, মেরামত বাবদ সংশ্লিষ্ট সম্পত্তির বার্ষিক ইজারার টাকার সর্বোচ্চ শতকরা ৫ ভাগ ব্যয় করা যাবে।’

পূর্বের পরিপত্রের সাথে দুটি নতুন অনুচ্ছেদ সংযুক্ত করার কথাও বলা হয়েছে সংশোধনীতে। অনুচ্ছেদগুলো হচ্ছে - ‘ভূমি মন্ত্রণালয়ের উপযুক্ত পরিপত্র মোতাবেক চালুকৃত অর্পিত বাড়ি ঘরের সালামি বর্গফুট নির্ধারণের হার বহাল থাকবে। তবে, বাড়ি ঘরের অবস্থা ও অবস্থান বিবেচনা করে নির্ধারিত ভাড়ার সর্বোচ্চ শতকরা ১০ ভাগ কম-বেশি করা যেতে পারে। এক্ষেত্রে জেলা প্রশাসকের সুনির্দিষ্ট যৌক্তিকতা, ব্যাখ্যাসহ সুপারিশ বিভাগীয় কমিশনার কর্তৃক অনুমোদিত হতে হবে এবং ভূমি মন্ত্রণালয়কে অবহিত করতে হবে; এবং খালি জমি ইজারা নিয়ে জেলা প্রশাসকের অনুমোদনক্রমে নিজ খরচে ঘর উঠালে সে ক্ষেত্রে উক্ত খালি জমির নির্ধারিত ইজারা মূল্যের সঙ্গে অবকাঠামোর জন্য নির্ধারিত ভাড়ার অতিরিক্ত হিসেবে আরো শতকরা ২০ ভাগ ইজারা গ্রহীতা কর্তৃক পরিশোধ করতে হবে।

সংশোধনীতে ২০১৯ সালে জারিকৃত পরিপত্রের অনুচ্ছেদ ৬, ৭ এবং ৮ যথারীতি বহাল থাকার কথা বলা হয়েছে।

উল্লেখ্য, লিজ-গ্রহীতা এবং জেলা প্রশাসকগণের মতামতের ভিত্তিতে সালামির অর্থ আদায়যোগ্য এবং জনবান্ধব করার লক্ষ্যে ভূমি মন্ত্রণালয় অর্পিত সম্পত্তি বিষয়ে কতিপয় সিদ্ধান্ত গ্রহণ করে। এর ভিত্তিতে ভূমি মন্ত্রণালয় গত ২০১৯ সালের ৩ ডিসেম্বর ‘অর্পিত সম্পত্তির অস্থায়ীভিত্তিতে ইজারার সালামির হার পুনঃনির্ধারণ’ বিষয়ক পরিপত্র জারি করে। জনস্বার্থে উক্ত পরিপত্রের কিছু সংশোধন করে গত ২০২১ সালের ৬ জানুয়ারির ভূমি মন্ত্রণালয় ‘অর্পিত সম্পত্তির অস্থায়ী ইজারার সালামির হার পুনঃনির্ধারণে কতিপয় সংশোধন’ বিষয়ক সংশোধনী পরিপত্রটি জারি করে।

#

নাহিয়ান/রোকসানা/নাইচ/মনির/মোশারফ/জয়নুল/২০২১/২০১০ঘণ্টা

তথ্যবিবরণী নম্বর : ১৬০

**২০২০ সালের এসিআর দাখিলের ক্ষেত্রে স্বাস্থ্য প্রতিবেদন গ্রহণের আবশ্যকতা থেকে অব্যাহতি**

ঢাকা, ২৭ পৌষ (১১ জানুয়ারি) :

“কোভিড-১৯ মহামারির প্রেক্ষিতে সরকারি কর্মকর্তাদের ২০২০ সালের বার্ষিক গোপনীয় অনুবেদন ফর্ম (এসিআর) দাখিলের ক্ষেত্রে স্বাস্থ্য প্রতিবেদন গ্রহণের আবশ্যকতা থেকে অব্যাহতি প্রদান করা হয়েছে।”

জনপ্রশাসন মন্ত্রণালয় আজ এ সংক্রান্ত এক আদেশ জারি করে।

#

আব্দুল্লাহ/রোকসানা/খালিদ/মোশারফ/রেজাউল/২০২০/১৯২৮ ঘণ্টা

তথ্যবিবরণী নম্বর : ১৫৯

**প্রবাসী কর্মীদের জন্য সেবার মান বাড়াতে সম্মিলিতভাবে কাজ করতে হবে**

**-- প্রবাসী কল্যাণ মন্ত্রী**

ঢাকা, ২৭ পৌষ (১১ জানুয়ারি) :

প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ বলেছেন, প্রবাসী কর্মীদের জন্য সেবার মান বাড়াতে সম্মিলিতভাবে কাজ করতে হবে। তিনি বলেন, বিদেশগামী ও বিদেশ ফেরত কর্মীরা যেন সহজেই সরকারি সেবা পায়, সেদিকে লক্ষ্য রাখতে হবে। প্রয়োজনে ওয়ানস্টপ সেবা কার্যক্রম চালু করতে হবে।

আজ বেলা ৩ টায় সংসদ ভবনের পশ্চিম ব্লকের দ্বিতীয় লেভেলের কেবিনেট কমিটি কক্ষে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির ১১তম সভায় মন্ত্রী এ কথা বলেন।

কমিটির সভাপতি আনিসুল ইসলাম মাহমুদ এমপি'র সভাপতিত্বে উক্ত সভায় বক্তব্য রাখেন প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ, কমিটির সদস্য অধ্যাপক মোঃ আলী আশরাফ এমপি, মৃণাল কান্তি দাস এমপি, পংকজ নাথ এমপি এবং মন্ত্রণালয়ের সচিব ড. আহমেদ মুনিরুছ সালেহীনসহ স্বরাষ্ট্র মন্ত্রণালয়, বেসামরিক বিমান চলাচল কর্তৃপক্ষের চেয়ারম্যান এয়ার ভাইস মার্শাল এম মফিদুর রহমান, বিমান বাংলাদেশ এয়ারলাইনসের ব্যবস্থাপনা পরিচালক মোকাব্বির হোসেন, সুরক্ষা সেবা বিভাগের অতিরিক্ত সচিব আব্দুল্লাহ আল মাসুদ চৌধুরী, এন আর বি-সি আই পি এসোসিয়েশন সভাপতি মাহতাবুর রহমান প্রমুখ।

উক্ত সভায় বক্তারা নিরাপদ, নিয়মিত ও দায়িত্বশীল অভিবাসন নিশ্চিত করতে বিমান সেবা এবং ইমিগ্রেশন ও পাসপোর্ট ইস্যু নিয়ে আলোচনা করেন।

#

রাশেদুজ্জামান/রোকসানা/মনির/মোশারফ/জয়নুল/২০২১/১৯১৫ঘণ্টা

তথ্যবিবরণী নম্বর : ১৫৮

**বাণিজ্যমন্ত্রী-ভারতের হাইকমিশনারের বৈঠক**

**বাণিজ্য জটিলতা দূর করতে উদ্যোগ গ্রহণে একমত দু’দেশ**

ঢাকা, ২৭ পৌষ (১১ জানুয়ারি) :

বাণিজ্যমন্ত্রী টিপু মুনশি বলেছেন, ভারত বাংলাদেশের পরীক্ষিত বন্ধু রাষ্ট্র। দু’দেশের মধ্যে ঘনিষ্ঠ বাণিজ্য ও অর্থনৈতিক সম্পর্ক রয়েছে। উভয় দেশের চলমান বাণিজ্য আরও বৃদ্ধি করার সুযোগ রয়েছে। প্রয়োজনীয় পদক্ষেপ গ্রহণ করে বাণিজ্য বাধাগুলো দূর করে উভয় দেশের বাণিজ্য বৃদ্ধি করা সম্ভব । ননট্যারিফ ব্যারিয়ারগুলোর বিষয়ে আলোচনা করা যায়। সীমান্তে কাষ্টমস ব্যবস্থাপনার উন্নতি করে বাণিজ্য বাড়ানো সম্ভব। বাণিজ্যমন্ত্রী বলেন, এজন্য উভয় দেশকে প্রয়োজনীয় উদ্যোগ গ্রহণ করতে হবে। দু’দেশের মধ্যে বিরাজমান বাণিজ্য জটিলতা দুর করার জন্য উদ্যোগ গ্রহণ করা হবে। আন্তরিকতার সাথে কাজ করলে সকল সমস্যার শান্তিপূর্ণ সমাধান সম্ভব।

বাণিজ্যমন্ত্রী আজ বাংলাদেশ সচিবালয়ে তাঁর অফিস কক্ষে ঢাকায় নিযুক্ত ভারতের হাইকমিশনার Vikram Doraiswami -এর সঙ্গে মতবিনিময়ের সময় এসব কথা বলেন।

ভারতের হাইকমিশনার বলেন, বাংলাদেশের সাথে ভারতের বাণিজ্য বৃদ্ধির আরো সুযোগ রয়েছে। এ ক্ষেত্রে কিছু জটিলতা আছে। উভয় দেশের মধ্যে আলোচনার মাধমে এ সকল সমস্যা দূর করা সম্ভব। রামগড় সীমান্তে ব্রিজ নির্মাণের ফলে উভয় দেশের আমদানি ও রপ্তানির সুযোগ সৃষ্টি হয়েছে। এখানে কাষ্টমস হাউজ ও ইমিগ্রেশন ব্যবস্থা চালু করে বাণিজ্য বৃদ্ধির আরো কিছু জটিলতা থাকলেও আলোচনার মাধ্যমে এসকল সমস্যা দূর করা সম্ভব। এতে ত্রিপুরাসহ এ অঞ্চলের মানুষ উপকৃত হবে।

উল্লেখ্য, গত ২০১৯-২০ অর্থ বছরে বাংলাদেশ ভারতে ১০৯৬ দশমিক ৩৮ মিলিয়ন মার্কিন ডলার মূল্যের পণ্য রপ্তানি করেছে, একই সময়ে আমদানি করেছে ৫ হাজার ৭৭৪ মিলিয়ন মার্কিন ডলার মূল্যের পণ্য। বাণিজ্য জটিলতা দূর হলে ভারতের বাজারে বাংলাদেশের পণ্য রপ্তানি আরো বাড়বে।

#

বকসী/রোকসানা/নাইচ/খালিদ/মোশারফ/জয়নুল/২০২১/১৯৫০ঘণ্টা

তথ্যবিবরণী নম্বর : ১৫৭

**নিরাপদ খাদ্য নিশ্চিতকরণে জনসচেতনতা বাড়াতে**

**ক্যারাভান রোড শো'র উদ্বোধন করলেন খাদ্যমন্ত্রী**

ঢাকা, ২৭ পৌষ (১১ জানুয়ারি) :

নিরাপদ খাদ্য নিশ্চিতকরণে জনসচেতনতা বাড়াতে নওগাঁ জেলার সাপাহার উপজেলায় বাংলাদেশ নিরাপদ খাদ্য কর্তৃপক্ষ কর্তৃক ক্যারাভান রোড শো’র উদ্বোধন করা হয়। আজ অনলাইনে ক্যারাভান রোড শো'র উদ্বোধন করেন খাদ্যমন্ত্রী সাধন চন্দ্র মজুমদার।

খাদ্যমন্ত্রী বলেন, খাদ্য নিরাপদ কিনা আগে জানতে হবে। প্রতিটি খাদ্য উৎপাদন থেকে শুরু করে বিভিন্ন প্রক্রিয়ার মাধ্যমে বিভিন্ন পর্যায় পার হয়ে খাবার টেবিলে পৌঁছায়। খাবার টেবিলে পৌঁছানো পর্যন্ত প্রতিটি পর্যায়ে খাদ্যের নিরাপত্তা নিশ্চিত করতে হবে।

নতুন প্রজন্মকে ভেজালের বিরুদ্ধে সচেতন করে গড়ে তোলার ওপর জোর দিয়ে সাধন চন্দ্র মজুমদার বলেন, স্কুলের শিক্ষকেরা যদি প্রথম ক্লাসে ভেজালের বিরুদ্ধে সচেতনতামূলক বক্তব্য দেন তাহলে নতুন প্রজন্ম শুরু থেকেই ভেজালের বিরুদ্ধে সচেতন নাগরিক হয়ে গড়ে উঠবে। শিক্ষকদের পাশাপাশি আমাদের দেশের জনগণ মসজিদের ইমাম এবং মন্দিরের পুরোহিতদের কথা মান্য করে বেশি। যদি প্রত্যেক জুমার নামাজের আগে মসজিদের ইমামগণ ভেজালের বিরুদ্ধে বক্তব্য দেন তাহলে তা জনগণের মধ্যে সচেতনতা তৈরিতে ব্যাপক ভূমিকা রাখতে পারে। এছাড়াও মিডিয়াকর্মী-সাংবাদিকবৃন্দও জনসচেতনতা তৈরিতে গুরুত্বপূর্ণ অবদান রাখতে পারেন। সকলের উদ্দেশ্যে মন্ত্রী বলেন, আসুন প্রতিজ্ঞা করি কেউ নিজে ভেজাল দেব না, ভেজাল খাব না, অন্যকেও ভেজাল দিতে দেব না।

অনলাইন মিটিংয়ে অন্যান্যের মধ্যে যুক্ত ছিলেন নিরাপদ খাদ্য কর্তৃপক্ষের চেয়ারম্যান মোঃ আব্দুল কাইউম সরকার, সাপাহার উপজেলা নির্বাহি অফিসার কল্যাণ চৌধুরী, সাপাহার উপজেলা পরিষদের চেয়ারম্যান, জেলা নিরাপদ খাদ্য কর্তৃপক্ষের কর্মকর্তা, স্থানীয় সাংবাদিকবৃন্দ প্রমুখ।

উদ্বোধন শেষে সামাজিক দূরত্ব বজায় রেখে স্বাস্থ্যবিধি মেনে উপজেলার বিভিন্ন এলাকা ঘুরে প্রজেক্টরের মাধ্যমে নিরাপদ খাদ্য সম্পর্কে বিভিন্ন তথ্যচিত্র প্রদর্শন করা হয়। বিতরণ করা হয় জনসচেতনতামূলক লিফলেট।

#

সুমন মেহেদী/রোকসানা/খালিদ/মোশারফ/জয়নুল/২০২১/১৮৫০ঘণ্টা

তথ্যবিবরণী নম্বর : ১৫৬

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৭ পৌষ (১১ জানুয়ারি) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৪ হাজার ৯৭ জনের নমুনা পরীক্ষা করে ৮৪৯ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ২৩ হাজার ৩০২ জন।

গত ২৪ ঘণ্টায় ২২জন-সহ এ পর্যন্ত ৭ হাজার ৮০৩ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৬৭ হাজার ৭১৮ জন।

#

হাবিবুর/রোকসানা/মোশারফ/রেজাউল/২০২১/১৮১৪ ঘণ্টা

তথ্যবিবরণী নম্বর : ১৫৫

টেলিভিশনে স্ক্রল আকারে প্রচারের জন্য

**সকল ইলেকট্রনিক মিডিয়া**

ঢাকা, ২৭ পৌষ (১১ জানুয়ারি) :

সরকারি-বেসরকারি টিভি চ্যানেল-সহ সকল ইলেকট্রনিক মিডিয়ায় নিম্নোক্ত বিষয়টি স্ক্রল আকারে প্রচারের জন্য অনুরোধ করা হলো :

**মূলবার্তা :**

“কোভিড-১৯ মহামারির প্রেক্ষিতে সরকারি কর্মকর্তাদের ২০২০ সালের বার্ষিক গোপনীয় অনুবেদন ফর্ম (এসিআর) দাখিলের ক্ষেত্রে স্বাস্থ্য প্রতিবেদন গ্রহণের আবশ্যকতা থেকে অব্যাহতি প্রদান করা হয়েছে।”

জনপ্রশাসন মন্ত্রণালয় আজ এ সংক্রান্ত এক আদেশ জারি করে।

#

আব্দুল্লাহ/রোকসানা/খালিদ/মোশারফ/রেজাউল/২০২০/১৮১০ ঘণ্টা

তথ্যবিবরণী নম্বর : ১৫৪

কৃষি যান্ত্রিকীকরণে বিনিয়োগ

### কৃষিমন্ত্রীর সাথে ভারতের মাহিন্দ্র অ্যান্ড মাহিন্দ্র’র বৈঠক আগামীকাল

ঢাকা, ২৭ পৌষ (১১ জানুয়ারি) :

বাংলাদেশে কৃষি যান্ত্রিকীকরণে বিনিয়োগের বিষয়ে কৃষিমন্ত্রী ড. আব্দুর রাজ্জাকের সাথে ভারতের মাহিন্দ্র অ্যান্ড মাহিন্দ্র লিমিটেড আগামীকাল ভার্চুয়াল বৈঠকে মিলিত হবে।

 মাহিন্দ্র অ্যান্ড মাহিন্দ্র লিমিটেডের ব্যবস্থাপনা পরিচালক ও সিইও পবন গোয়েঙ্কা, ফার্ম ইকুইপমেন্ট সেক্টরের প্রেসিডেন্ট হেমন্ত সিক্কা, বাংলাদেশের কান্ট্রি হেড রবিন কুমার দাশসহ শীর্ষস্থানীয় কর্মকর্তাবৃন্দ এ বৈঠকে অংশগ্রহণ করবেন।

গত ডিসেম্বরে অনুষ্ঠিত ‘কৃষিখাতে ভারত-বাংলাদেশের সহযোগিতা বিষয়ক ডিজিটাল কনফারেন্সের’ ফলোআপ হিসাবে এ বৈঠকটি অনুষ্ঠিত হচ্ছে। সেই কনফারেন্সে ভারতের শিল্প ও বাণিজ্যমন্ত্রী পীযূষ গয়াল, টাটা স্টিল এবং মাহিন্দ্র ও মাহিন্দ্র লিমিটেডের পক্ষ থেকে বাংলাদেশে কৃষিযান্ত্রিকীকরণ, ফুড প্রসেসিং,ফুড ভ্যালু চেইনসহ কৃষিক্ষেত্রে বিনিয়োগের ব্যাপারে আগ্রহ প্রকাশ করা হয়েছিল।

উল্লেখ্য, গত ২২ ডিসেম্বর ২০২০ তারিখে ফেডারেশন অব বাংলাদেশ চেম্বার্স অব কমার্স অ্যান্ড ইন্ডাস্ট্রি (এফবিসিসিআই) এবং কনফেডারেশন অব ইন্ডিয়ান ইন্ডাস্ট্রি (সিআইআই) এর যৌথ আয়োজনে ডিজিটাল সম্মেলনটি অনুষ্ঠিত হয়েছিল। সম্মেলনে কৃষিমন্ত্রী ড. মো: আব্দুর রাজ্জাক, বাণিজ্যমন্ত্রী টিপু মুনশি, ভারতের শিল্প ও বাণিজ্যমন্ত্রী পীযূষ গয়াল, কৃষিসচিব মো: মেসবাহুল ইসলাম, ভারতীয় হাইকমিশনার বিক্রম দোরাইস্বামী, এফবিসিসিআই'র সভাপতি শেখ ফজলে ফাহিম, টাটা স্টিলের সিইও ও ব্যবস্থাপনা পরিচালক টি ভি নরেন্দ্রন, মাহিন্দ্র ও মাহিন্দ্র'র সিইও ও ব্যবস্থাপনা পরিচালক পবন গোয়েঙ্কা, সিআইআই'র মহাপরিচালক চন্দ্রজিৎ ব্যানার্জি উপস্থিত ছিলেন। এছাড়া কৃষি মন্ত্রণালয়ের ঊর্ধ্বতন কর্মকর্তা এবং দুদেশের শীর্ষস্থানীয় ব্যবসায়ী নেতৃবৃন্দ বৈঠকে অংশগ্রহণ করেছিলেন।

#

কামরুল/পরীক্ষিৎ/জসীম/আসমা/২০২১/১৬০০ ঘণ্টা

তথ্যবিবরণী নম্বর : ১৫৩

**বঙ্গবন্ধুর ভাস্কh© নতুন প্রজন্মের জন্য অনুপ্রেরণার উৎস**

-বেলজিয়ামে রাষ্ট্রদূত **মাহবুব হাসান সালেহ্**

ব্রাসেলস্, ১১ জানুয়ারি :

নতুন প্রজন্মের হৃদয় ও মননে জাতির পিতা বঙ্গবন্ধু শেখ মুজিবুর রহমানের লক্ষ্য ও আদর্শ ধারণ করার ক্ষেত্রে দেশের বিভিন্ন স্থানে স্থাপিত বঙ্গবন্ধুর ভাস্কর্য অনুপ্রেরণার উৎস হতে পারে বলে উল্লেখ করেছেন বেলজিয়ামে নিযুক্ত বাংলাদেশের রাষ্ট্রদূত মাহবুব হাসান সালেহ্। বঙ্গবন্ধুর স্বদেশ প্রত্যাবর্তন দিবসের ৪৯তম বার্ষিকী উদযাপন উপলক্ষ্যে বাংলাদেশ দূতাবাস, ব্রাসেলস্ কর্তৃক আয়োজিত "বঙ্গবন্ধু ও স্বাধীন বাংলাদেশের রূপকল্প" শীর্ষক ভার্চুয়াল প্যানেল আলোচনায় তিনি এ কথা বলেন।

রাষ্ট্রদূত সালেহ্-এর সঞ্চালনায় উক্ত আলোচনায় আলোচক হিসাবে বক্তব্য রাখেন আবুধাবিস্থ জায়েদ ইউনিভার্সিটির সমাজ বিজ্ঞানের অধ্যাপক ড. হাবিবুল হক খন্দকার, দিল্লি থেকে প্রকাশিত দি টাইমস অভ্ ইন্ডিয়ার কূটনৈতিক সম্পাদক ইন্দ্রানী বাগচী এবং আন্তর্জাতিক উন্নয়ন পরামর্শক, রবীন্দ্র গবেষক ও শিল্পী ড. চঞ্চল খান।

মূল আলোচনার পূর্বে রাষ্ট্রদূত সালেহ এবং যুক্তরাষ্ট্রের আলবানি মেডিকেল কলেজের ইমিরেটাস অধ্যাপক ও ২০১৩ সালে ‘মুক্তিযুদ্ধ মৈত্রী সম্মাননা’ প্রাপ্ত ড. ডেভিড নালিন-এর মধ্যকার আলোচনার সম্প্রতি ধারণকৃত একটি ভিডিও প্রদর্শন করা হয়। ১৯৭২ সালের ১০ জানুয়ারিতে ঢাকার তেঁজগাও বিমানবন্দরে বঙ্গবন্ধুর স্বদেশের মাটিতে পা রাখার মুহূর্তটিকে স্বচক্ষে দেখার অভিজ্ঞতার কথা তুলে ধরেন ড. নালিন। এছাড়া তিনি মার্কিন কংগ্রেসের সদস্যদের কাছে বাংলাদেশের মুক্তিযুদ্ধের পক্ষে প্রচারণা চালানোর লক্ষ্যে ওয়াশিংটন ডিসি-তে তাঁর প্রতিষ্ঠিত ‘বাংলাদেশ তথ্য কেন্দ্র’-এর কার্যক্রম সম্পর্কে বঙ্গবন্ধুর সাথে পরবর্তী সময়ে সাক্ষাৎ করে তাঁকে অবহিত করার বিষয়ে স্মৃতিচারণা করেন।

আলোচনাকালে ড: হাবিবুল হক খন্দকার স্বাধীনতা ও মুক্তির অন্যতম মূল স্তম্ভ হিসেবে সামাজিক ন্যায়বিচার এবং সমতাকে গ্রহণের ক্ষেত্রে বঙ্গবন্ধুর বাস্তববাদী রাজনৈতিক দৃষ্টিভঙ্গির কথা তুলে ধরেন।

রাষ্ট্রনায়ক হিসেবে বঙ্গবন্ধুর রাজনৈতিক ও কূটনৈতিক দূরদর্শিতার কথা উল্লেখ করে ইন্দ্রানী বাগচী বলেন, বঙ্গবন্ধু বিশ্ব শান্তিকে তাঁর পররাষ্ট্র নীতির মূল লক্ষ্য হিসেবে গ্রহণ করে ‘সকলের সাথে বন্ধুত্ব, কারো সাথে বৈরিতা নয়’- নীতি গ্রহণ করেছিলেন।

ড. চঞ্চল খান বঙ্গবন্ধুর অর্থনৈতিক পরিকল্পনার বিষয়ে তুলে ধরে বলেন, কৃষি সংস্কার এবং শিল্পায়নের বিকাশ-এই দুইয়ের সমন্বয়ের মাধ্যমে তিনি যুদ্ধ-বিধ্বস্ত বাংলদেশ পুনর্গঠনে একটি কার্যকর পরিকল্পনা গ্রহণ করেছিলেন। একই সাথে তিনি একটি ধর্ম-নিরপেক্ষ এবং প্রগতিশীল শিক্ষা ও সংস্কৃতির নীতি-পরিকল্পনা গ্রহণ করেছিলেন।

রাষ্ট্রদূত মাহবুব হাসান সালেহ্ বঙ্গবন্ধুর লক্ষ্য ও আদর্শ বাস্তবায়নে বর্তমান প্রধানমন্ত্রী শেখ হাসিনার বলিষ্ঠ নেতৃত্বে অতীতের নানা বিচ্যুতি কাটিয়ে বাংলাদেশকে মুক্তিযুদ্ধের মূল চেতনায় পরিচালিত করা এবং একটি সমৃদ্ধ ও আধুনিক দেশে উন্নীত করার বিবিধ উদ্যোগের কথা উল্লেখ করেন। তিনি বলেন, সর্বকালের সর্বশ্রেষ্ঠ বাঙালি বঙ্গবন্ধু শেখ মুজিবুর রহমানের মতো একজন আইকনিক বিশ্ব নেতাকে আন্তর্জাতিক পরিসরে উপস্থাপনের সুযোগ বাংলাদেশের কূটনীতিকদের জন্য অত্যন্ত সম্মান ও গৌরবের বিষয়।

বঙ্গবন্ধুর স্বদেশ প্রত্যাবর্তন দিবস উপলক্ষ্যে রাষ্ট্রপতি ও প্রধানমন্ত্রী কর্তৃক প্রদত্ত বাণী পাঠের মধ্যে দিয়ে অনুষ্ঠানের সূচনা করা হয়। অনলাইনে আয়োজিত এ অনুষ্ঠানটি দূতাবাস ও পররাষ্ট্র মন্ত্রণালয়ের ফেসবুক পেইজ হতে সরাসরি সম্প্রচার করা হয়। এতে ইউরোপসহ বিশ্বের বিভিন্ন প্রান্ত হতে দেশি ও বিদেশী ব্যক্তিবর্গ অংশগ্রহণ করেন।

#

পরীক্ষিৎ/জসীম/মাসুম/২০২১/১৬০০ ঘন্টা

তথ্যবিবরণী নম্বর : ১৫২

‘বঙ্গবন্ধু শেখ মুজিব কুইজ’ প্রতিযোগিতা

**গতকালের বিজয়ীদের তালিকা**

ঢাকা, ২৭ পৌষ (১১ জানুয়ারি) :

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষ্যে আয়োজিত অনলাইনভিত্তিক ‘বঙ্গবন্ধু শেখ মুজিব কুইজ’ প্রতিযোগিতার গতকালের কুইজে স্মার্টফোন বিজয়ী পাঁচজন হলেন: Kzwgjøvi kixd Be‡b kvnRvnvb, w`bvRcy‡ii ‡ZŠwdnv bIixb, gvwbKM‡Äi gÄyi ingvb, XvKvi `wÿYLv‡bi KvImvi f~uBqv ও cvebvi mv‡qg Avj-Avwgb|

গতকালের কুইজে ৯৮ হাজার ৭৩১ জন প্রতিযোগী অংশগ্রহণ করেন।

স্মার্টফোন বিজয়ী পাঁচজনসহ ১০০ জিবি মোবাইল ডাটাবিজয়ী ১০০ জনের ছবিযুক্ত নামের তালিকা জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/) থেকে জানা যাবে।

#

মোহসিন/পরীক্ষিৎ/জসীম/সুবর্ণা/মাসুম/২০২১/১৫০০ ঘন্টা

Handout Number: 151

**President of Jordanian Senate lauds Bangladesh’s growth during pandemic**

Jordan, 11 January :

President of the Jordanian Senate and former Prime Minister Faisal Akif Al-Fayez has applauded Bangladesh’s over 5% GDP growth even during pandemic under the leadership of Prime Minister Sheikh Hasina. He was addressing a special event, as the Chief Guest, organised by the Bangladesh Embassy in Amman, the capital city of Jordan, to mark the historic 10th January, Bangabandhu’s homecoming day, and the inauguration of the newly installed ‘Bangabandhu Corner’ in the mission premises.

The senior politician from Jordan remarked how remarkable the growth story of Bangladesh is, given that so many countries experienced negative growth as a result of the economic slowdown caused by the Covid-19 pandemic. Lt. Col. Retd. Faruk Khan, Chair of the Parliamentary Standing Committee on the Ministry of Foreign Affairs was present as the Guest of Honour. In his speech, Farukh khan highlighted the leadership qualities of Bangabandhu and Prime Minister Sheikh Hasina. He also thanked the Bangladeshi expatriate workers who contribute greatly to the country’s economy and assured them of all support on behalf of Sheikh Hasina’s government.

Moderated by Prime Minister Sheikh Hasina’s Special Assistant Barrister Shah Ali Farhad, the event was also addressed by Chief Coordinator of the National Implementation Committee for the Birth Centenary Celebrations of the Father of the Nation, Dr. Kamal Abdul Naser Chowdhury, former member of the Jordanian Senate Dr. Sawsan Majali, renowned writer and researcher Syed Badrul Ahsan and the Ambassador of Bangladesh to Jordan, Nahida Sobhan. A video on the context and national mood of 10th January 1972 titled ‘Hopes and Aspirations: The Day the Father of the Nation Returned Home’ was also screened.

Dr. Sawsan Majali highlighted the role of the current government in Bangladesh and non government organisations in transforming the lives of millions, especially rural women. She also applauded the rapid digitisation of Bangladesh under Sheikh Hasina and how millions of mobile banking customers is ensuring financial inclusion at the grassroots level. She recalled her own visit to Bangladesh to illustrate the rapid socio-economic development taking place in Bangladesh.

In his comments, Dr. Kamal highlighted the significance of Mujib Year, especially for the youth. He pointed out the timelessness of Bangabandhu’s politics and philosophy and how they are very much relevant in today’s domestic and international politics. He also narrated the initiatives undertaken by the government for celebrating Mujib Year and the golden anniversary of Bangladesh’s independence. He lauded the Embassy in Jordan for setting up the Bangabandhu Corner and hoped that the installation would enable Bangladeshi and foreign visitors to the mission to know more about the remarkable life of the architect of Bangladesh’s independence.

The discussion was arranged by the Bangladesh Embassy in Amman, as part of the ‘Mujib Barsha Webinar Series’. Earlier, on 29 December last year. the Embassy arranged a webinar on ‘Liberation of Bangladesh and the Dream of Sonar Bangla', which was attended by among others the Bangladeshi and Palestinian Foreign Ministers.

#

Parikshit/Zashim/Masum/2021/1000 Hours